Tata Steel Europe
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Tata Steel Europe er et indisk-eid britisk industrikonsern, som produserer stål, aluminium og videreforedler til valsede produkter. Selskapet ble dannet under navnet Corus Group PLC i 1999 da British Steel overtok det nederlandske stålselskapet Koninklijke Hoogovens.
Selskapet fikk navnet Tata Steel Europe i 2010 etter indiske Tata Groups oppkjøp av selskapet i 2007, og navnet omhandler Tatas europeiske virksomhet. Den europeiske avdelingen er blant Europas største stålprodusenter.I 2020 hadde Tata Steel Europe en omsetning på rundt 7,1 milliarder euro og omtrent 20 000 ansatte. Det europeiske hovedkontoret ligger i London. Historikk British Steel Corporation (BSC) ble grunnlagt i 1967 ved nasjonalisering av 14 større stålforetak med i alt over 250 000 ansatte. BSC ble privatisert 1988 som British Steel. Det ble i 2007 kjøpt av Tata Steel, en del av Tata Group, indias største industrikonglomerat. I 2017 fusjonerte Tata Steel Europe med ThyssenKrupp. Norsk virksomhet I Norge drives virksomheten av datterselskapet Tata Steel Norway Byggsystemer AS, som blant annet produserer tak- og veggplater av stål og aluminium ved en fabrikk i Skien. Avdelingen hadde tidligere navn Corus Bygg Systemer, og før det Sitas Profil. I 2020 hadde den norske avdelingen en omsetning på rundt 240 millioner kroner.Frem til 2008 hadde selskapet også produksjonsanlegg i Bergen under navnet Corus Packaging Plus Norway, som produserte emballasjestål (fortinnet blikk). Bedriften het tidligere Norsk Blikkvalseverk, og ble grunnlagt i 1916 og overtatt av Hoogovens i 1992. Corus Group eide også halvparten av stålgrossisten Norsk Stål. Les mer i Store norske leksikon stål aluminium Norsk Stål AS Eksterne lenker Tata Steel Europes nettsider Tata Groups nettsider